РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/022 DK/LM Glasfiber от Дания) Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/022 DK/LM Glasfiber от Дания) /* COM/2011/0258 окончателен */





ОБЯСНИТЕЛЕН МЕМОРАНДУМ В точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[1] се предвижда възможност за мобилизиране на средства от Европейския фонд за приспособяване към глобализацията (наричан по-нататък „ЕФПГ“) чрез механизъм за гъвкавост в рамките на годишен таван от 500 млн. евро над съответните функции от финансовата рамка. Правилата, които са приложими за финансовото участие по линия на ЕФПГ, са установени в Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[2]. На 7 юли 2010 г. Дания представи заявление EGF/2010/022 DK/LM Glasfiber за финансово участие от страна на ЕФПГ вследствие на съкращения на работници в LM Glasfiber в Дания. След задълбочен преглед на заявлението Комисията заключи в съответствие с член 10 от Регламент (ЕО) № 1927/2006, че условията за финансово участие съгласно посочения регламент са изпълнени. ОБОБЩЕНИ ДАННИ ЗА ЗАЯВЛЕНИЕТО И АНАЛИЗ Основни данни: || Референтен номер EGF || EGF/2010/022 Държава-членка || Дания Член 2 || буква а) Основно предприятие || LM Glasfiber Доставчици и производители надолу по веригата || 0 Референтен период || 1.1.2010 г. – 30.4.2010 г. Начална дата на персонализираните услуги || 1.8.2010 г. Дата на подаване на заявлението || 7.7.2010 г. Съкращения по време на референтния период || 651 Съкращения преди и след референтния период || 999 Общо съкращения, които отговарят на условията за финансово подпомагане || 1650 Брой на съкратените работници в целевата група за получаване на помощ || 825 Разходи за персонализираните услуги (в евро) || 9 191 946 Разходи за прилагане на ЕФПГ[3] (в евро) || 419 463 Разходи по прилагането на ЕФПГ (в %) || 4,36 Общ бюджет (в евро) || 9 611 409 Участие на ЕФПГ (65 %) (в евро) || 6 247 415 1. Заявлението бе представено на Комисията на 7 юли 2010 г. и бяха представени допълнителни данни, последните от които — на 3 февруари 2011 г. 2. Заявлението отговаря на условията за отпускане на средства по ЕФПГ, както е предвидено в член 2, буква а) от Регламент (ЕО) № 1927/2006, и бе подадено в рамките на срока от 10 седмици, посочен в член 5 от същия регламент. Връзка между съкращенията и големите структурни промени в моделите на световната търговия, възникнали вследствие на глобализацията или на световната финансова и икономическа криза 3. За да се установи връзката между съкращенията и големите структурни промени в моделите на световната търговия, възникнали вследствие на глобализацията, Дания изтъква аргумента, че промишлеността за производство на вятърни генератори в ЕС, която е включена в NACE Revision 2, разделение 28 („Производство на машини и оборудване“) е била сериозно засегната от промените в моделите на световната търговия и по-специално от значителното намаляване на пазарния дял на ЕС. Дания обяснява, че независимо че производството на вятърни генератори в ЕС е нараснало през изминалите няколко години, в глобален план производството им се е увеличило още по-бързо, по-специално в Азия и Северна Америка. 4. Дания цитира доклада за глобалното състояние на вятърната енергетика за 2009 г. (World Wind Energy Report 2009), изготвен от Световната асоциация за вятърна енергетика (World Wind Energy Association), от който става ясно, че най-голямо развитие бележи производството на вятърни генератори в Азия и Северна Америка, и че центърът на сектора на вятърната енергетика се е изместил извън Европа. На фона на динамичния световен растеж в сектора, делът на Европа в общия капацитет е намалял от 65,5 % през 2006 на 47, 9 % през 2009 г. Азия се развива най-бързо, като на нея се падат 40,4 % от новия капацитет през 2009 г. (в сравнение с 18,1 % през 2004 г.), докато делът на Европа е намалял от 70,7 % от новия капацитет през 2004 г. до само 27,3 % през 2009 г. Източник: World Wind Energy Report 2009, WWEA World Wind Energy Association 5. Освен значително по-ниските разходи за работна ръка, високата цена на превоза на големите части на вятърните генератори налага европейските производители да изместват производството си по-близо до крайните потребители на най-динамичните пазари, за да гарантират своята конкурентоспособност и пазарна позиция. В резултат на това производството постепенно се премества извън ЕС. LM Glasfiber изнесе дейността си в Китай, където перспективите пред сектора на вятърната енергетика са по-добри и където темпът на растеж на пазара е по-висок. Дружеството е увеличило производствения си капацитет в Китай чрез строеж на заводи и партньорство с водещи оператори на пазарите в Азия. През 2009 г. са били пуснати в експлоатация заводи в китайската провинция Xinjiang и в крайбрежния град Qin Huang Dao. 6. Освен това новият икономически контекст, възникнал в резултат на финансовата и икономическа криза, се отрази отрицателно върху свързаната с вятърната енергетика промишленост в ЕС през 2009 г. Вследствие на това през посочената година се е наблюдавало рязко намаляване на заетостта в свързаната с вятърната енергетика промишленост, както и спад на оборота. Доказване на броя на съкращенията и съответствие с критериите по член 2, буква а) 7. Дания подаде посоченото заявление съгласно критериите за намеса, посочени в член 2, буква а) от Регламент (ЕО) № 1927/2006, в който се изискват най-малко 500 съкращения за период от четири месеца в предприятие в държава-членка, включително съкратените работници при негови доставчици или производители надолу по веригата. 8. В заявлението се посочват 651 съкращения в LM Glasfiber през четиримесечния референтен период от 1 януари 2010 г. до 30 април 2010 г., 976 съкращения преди референтния период и 23 съкращения след него, свързани обаче със същата процедура за колективни съкращения. Съкращенията са изчислени в съответствие с член 2, втора алинея, първо тире от Регламент (ЕО) № 1927/2006. Обяснение на непредвидимия характер на съкращенията 9. Датските органи твърдят, че в светлината на непрекъснатия растеж в сектора на вятърната енергетика, колективните съкращения в LM Glasfiber са били неочаквани. Освен това те твърдят, че внезапното свиване на търсенето на пазара в Европа, както и значителният и постоянен растеж на пазара в Азия не са оставили пред дружеството друга възможност, освен да съкрати производствените мощности в Европа и да ги премести в разрастващия се пазар в Китай. Поради това LM Glasfiber е влязла в стратегическо партньорство с китайския производител на вятърни генератори Goldwind Science and Technology Co и е пуснала в експлоатация два завода в Китай — в провинция Xinjiang и в Qin Huang Dao. Определяне на извършващите съкращения предприятия и на работниците в целевата група за получаване на помощ 10. В заявлението се посочват общо 1650 съкращения в LM Glasfiber, от които 651 са направени през референтния период, 976 преди този период и 23 след него, чието включване обаче е допустимо съгласно член 3а, буква б) от Регламент (ЕО) № 1927/2006. Дания предвижда, че 50 % от съкратените работници (825) ще изберат възможността да получат помощ по линия на ЕФПГ. Очаква се останалите 50 % да си намерят отново работа по своя собствена инициатива, без да им е необходима помощ от страна на ЕФПГ. 11. Разбивката на работниците в целевата група за получаване на помощ е, както следва: Категория || Брой || Процент Мъже || 606 || 73,45 Жени || 219 || 26,55 Граждани на ЕС || 825 || 100,00 Граждани на страни извън ЕС || 0 || 0 На възраст между 15 и 24 години || 84 || 10,18 На възраст между 25 и 54 години || 655 || 79,39 От 55 до 64 години || 79 || 9,58 Над 64 години || 7 || 0,85 12. По отношение на професионалните категории разбивката е следната: Категория || Брой || Процент Законодатели, висши служители и ръководители || 1 || 0,12 Специалисти || 2 || 0,24 Техници и приложни специалисти || 93 || 11,27 Помощен административен персонал || 24 || 2,91 Квалифицирани работници и сродни на тях занаятчии || 17 || 2,06 Професии, неизискващи специална квалификация || 688 || 83,40 13. В съответствие с член 7 от Регламент (ЕО) № 1927/2006 Дания потвърди, че е прилагана политика на равноправие между мъжете и жените и не е допускана дискриминация и че тази политика ще продължи да бъде прилагана през различните етапи на прилагане на ЕФПГ и, по-специално, по отношение на достъпа до ЕФПГ. Описание на засегнатата територия и нейните органи и заинтересовани страни 14. Заводите, които са в процес на затваряне, се намират в Lunderskov и Hammelev в общини Kolding и Haderslev и по границата с Vejen. От това следва, че територията, засегната от съкращенията, обхваща посочените три общини в южната част на Дания (Syddanmark). Територията е разположена също и в областта, наречена „Триъгълник“ (Trekanten), която от икономическа гледна точка е приоритетен за Дания регион. 15. Областта е традиционно специализирана в селското стопанство, преработващата промишленост и транспорта. Нейната промишленост е имала значителен растеж, който обаче се е основавал на западащи сектори като транспорта и преработващата промишленост. Заетостта в хранително-вкусовата промишленост в областта постепенно е намаляла, а после същото се е случило в логистиката и транспорта. В началото на 90-те години областта е започнала да се специализира в производството на високотехнологични машини за енергетиката, главно вятърни генератори. Специализацията в областта на промишлеността за производство на вятърни генератори е създала специфичен промишлен отрасъл, както и увеличаване на работната сила, заета в енергийния сектор. 16. Haderslev, Kolding и Vejen са три независими общини, всяка от които има собствен градски съвет в рамките на Syddanmark. Други заинтересовани страни са регионалните органи на засегната област, както и институциите в областта на образованието и обучението. Предполагаемо въздействие на съкращенията върху заетостта на местно, регионално или национално равнище 17. Дания изтъква аргумента, че поради глобализацията много дружества са намалили производството си и вследствие на това безработицата се е увеличила. Според датската статистика през 2009 г. безработицата в „Триъгълника“ се е увеличила с 25 % в сравнение с нивото през 2008 г. Затварянето на двата завода на LM Glasfiber в Lunderskov и Hammelev е способствало в значителна степен за повишаването на безработицата в областта. Засегнати са по-специално работници с ниска квалификация. Състоянието на заетостта в Дания през последните години като цяло рязко се влоши: делът на безработните се повиши от 3,3 % през 2008 г. до 8,2 % през 2010 г. 18. Колективните съкращения в LM Glasfiber възпрепятстват създаването на достатъчно нови работни места в региона. Дания прогнозира, че дори и след края на кризата секторът няма да се възстанови поради това, че повечето нови поръчки отиват в далечния изток, където разходите са по-ниски. Без преквалификация и допълнителна подкрепа работниците са застрашени от изпадане в дългосрочна безработица. 19. Според Датската асоциация за вятърна енергетика заетостта в сектора на вятърната енергетика е понесла рязко спадане през 2009 г. от 13 % (от общо около 28 400 до 24 700 заети лица), както при производителите, така и при доставчиците. Съгласуван пакет персонализирани услуги, които трябва да бъдат финансирани, и разбивка на свързаните с него очаквани разходи, включително възможността за допълването му с дейности, финансирани от структурните фондове 20. Дания предлага основан на три компонента пакет от мерки в подкрепа на съкратените работници, които се изпълняват след базов курс и подготовка; образование и обучение, стимули за насърчаване на заетостта и стимули за насърчаване на започване на стопанска дейност. Пакетът от мерки е разработен по начин, който позволява да се вземат под внимание образователното равнище на работниците, тяхната мобилност и съществуващите или потенциалните възможности за трудова заетост в региона. Въпреки че всички работници от целевата група ще участват в базовия курс и подготовката, възможно е други действия да бъдат насочени към по-малък брой работници, някои от които при необходимост ще се ползват от повече от едно действие. 21. Първоначалният базов курс и подготовката се провеждат с цел да се намерят най-добрите решения индивидуално за всеки работник. На всеки работник от целевата група ще бъде предлагано базисно групово обучение и предоставяне на персонални съвети за определяне на неговите умения и на онези активни мерки на пазара на труда, които биха подхождали най-добре в неговия случай. Разходите се оценяват на 1610,74 евро на работник. 22. Компонентът „образование и обучение“ включва шест отделни действия. Те са допълнителни по отношение на плана за растеж, изработен за общините Kolding, Vejen и Haderslev. Новите стопански дейности ще бъдат разработени в области, в които регионът вече притежава солидна база, изразяваща се в среда за стопанска дейност, познания и умения: · Допълнително обучение в областта на туризма. Смята се, че 100 работници ще се възползват от това действие при разходи от приблизително 4 026,85 евро на работник. Това действие има за цел да даде възможност на работниците да придобият умения в сферата на туризма като силно развиващ се отрасъл в региона, в т.ч. в областта на маркетинга, създаването на марки, разработването на услуги и управлението на стопанската дейност. · Допълнително обучение в областта на енергийните технологии. Смята се, че 100 работници ще се възползват от това действие при разходи от приблизително 4 026,85 евро на работник. Поради стремежа на Дания да развива алтернативно устойчиво производство на енергия, е налице необходимост от обучени работници в енергийния сектор. Предлага се в тясно сътрудничество с работодателите в региона на работниците да бъде предоставена възможност да придобият съответните умения и да се повишат познанията на онези от тях, които имат известна квалификация в областта. · Допълнително обучение в областта на проектирането. Смята се, че 100 работници ще се възползват от това действие при разходи от приблизително 4 026,85 евро на работник. Предлага се работниците да бъдат обучавани в областта на проектирането с цел да прилагат знанията в производството, главно в рамките на МСП. Курсът ще предоставя на участниците знания за проектирането в промишлеността, разработването на продукти, създаването на марки и насоките в потребителското търсене. · Допълнително обучение в хранително-вкусовата промишленост. Смята се, че 100 работници ще се възползват от това действие при разходи от приблизително 4 026,85 евро на работник. С действието се цели придобиването на познания и развиването на необходимите умения за работа в областта на здравословните храни, включително етикетирането на храните, хранителните препоръки и др. Предвид големия брой малки и средни производители на храни в областта, както и на услуги по кетъринг, ударението ще бъде поставено върху съчетаването на производството на храни и здравето като основа за развиването на нови възможности за стопанска дейност. · Насърчаване на младите хора да учат и да продължат образованието си. Смята се, че 100 работници ще се възползват от това действие при разходи от приблизително 6 711,41 евро на работник. Това действие има за цел да привлече по-младите съкратени работници към продължаване на образованието, за което е необходима допълнителна подкрепа, включително съвети и материална и финансова подкрепа за улесняване на прехода от труд към учение. · Допълнително обучение по четене/писане Смята се, че 350 работници ще се възползват от това действие при разходи от приблизително 2 684,56 евро на работник. На работниците с ниско образователно равнище ще бъде предложен курс за повишаване на нивото в области като четене, правопис и математика с цел да могат да се възползват от другите възможности за обучение и намиране на работа. 23. Компонентът „стимули за насърчаване на заетостта“ е основан на едно действие: · Обучение в предприятието. Смята се, че 300 работници ще се възползват от това действие при разходи от приблизително 4 026,85 евро на работник. За да се улесни реинтеграцията на безработните лица на пазара на труда, това действие предлага обучение на работното място, по-специално в МСП, със специално внимание към уменията, изисквани от тези предприятия. 24. Компонентът „стимули за насърчаване на започване на стопанска дейност“ включва две отделни действия: · Курс за предприемачи. Смята се, че 40 работници ще се възползват от това действие при разходи от приблизително 5 637,58 евро на работник. Продължаващият шест седмици курс ще включва въведение в съставянето на бизнес планове, стратегиите, управлението и счетоводството на предприятието и ще завършва с подготвяне на проект за бизнес. · Текущо предоставяне на съвети и наставничество за предприемачите. Смята се, че 10 работници ще се възползват от това действие при разходи от приблизително 1 342,30 евро на работник. За да се помогне на начинаещите предприемачи да успеят, действието предлага на предприемачите текущо предоставяне на съвети и наставничество. На всяко започващо дейността си предприятие ще бъде определен наставник с опит в сектора, който редовно да посещава и съветва предприемача. Предвижда се схемата за наставничество да работи в продължение на една година и едновременно с това да се създадат групи в мрежа в рамките на съществуващите отрасли, бележещи растеж, и на тези, които имат такъв потенциал, където начинаещите предприемачи да имат възможност да се срещат, да обменят идеи и да си сътрудничат. 25. На всички работници от целевата група ще се изплащат дневни помощи, за да им се помогне да участват в мерките (приблизителни разходи 3 872,28 евро на работник). Помощите ще се отпускат за цялата продължителност на обучението и ще са неразделна част от активните мерки на пазара на труда. 26. Разходите за прилагането на действията по линия на ЕФПГ, които са включени в заявлението в съответствие с член 3 от Регламент (ЕО) № 1927/2006, обхващат подготвителните дейности, дейностите по управление, по предоставяне на информация и по реклама, а също и дейностите по контрол. 27. Персонализираните услуги, представени от датските органи, представляват активни мерки на пазара на труда, попадащи в обхвата на правомерните дейности, определени в член 3 от Регламент (ЕО) № 1927/2006. Датските органи изчисляват общия размер на разходите за тези услуги на 9 191 946 EUR, а на разходите за прилагането на ЕФПГ — на 419 463 EUR (4,36 % от цялата сума). Общият размер на поисканото от ЕФПГ участие възлиза на 6 247 415 EUR (65 % от общия размер на разходите). Дейности || Очакван брой работници от целевата група || Очаквани разходи на работник от целевата група (в евро) || Общо разходи * (ЕФПГ и национално съфинансиране) (в евро) Персонализирани услуги (член 3, първа алинея от Регламент (ЕО) № 1927/2006) Базисен курс и подготовка || 825 || 1610,74 || 1 328 859 Образование и обучение || || || Допълнително обучение в областта на туризма || 100 || 4026,85 || 402 685 Допълнително обучение в областта на енергийните технологии || 100 || 4026,85 || 402 685 Допълнително обучение в областта на проектирането || 100 || 4026,85 || 402 685 Допълнително обучение в хранително-вкусовата промишленост || 100 || 4026,85 || 402 685 Насърчаване на младите хора да учат и да продължат образованието си || 100 || 6711,41 || 671 141 Допълнително обучение по четене/писане || 350 || 2684,56 || 939 596 Стимули за насърчаване на заетостта || || || Обучение в предприятието || 300 || 4026,85 || 1 208 054 Стимули за насърчаване на започване на стопанска дейност || || || Курс за предприемачи || 40 || 5637,58 || 225 503 Текущо предоставяне на съвети и наставничество за предприемачите || 10 || 1342,30 || 13 423 Помощи || 825 || 3872,28 || 3 194 630 Междинна сума за персонализираните услуги || || 9 191 946 Разходи по прилагане на действията по ЕФПГ (член 3, трета алинея от Регламент (ЕО) № 1927/2006) Подготвителни дейности || || 62 919 Управление || || 209 732 Дейности по предоставяне на информация и по реклама || || 62 919 Дейности по упражняване на контрол || || 83 893 Междинна сума за разходите по прилагането на действията по ЕФПГ || || 419 463 Общо очаквани разходи || || 9 611 409 Участие на ЕФПГ (65 % от общия размер на разходите) || || 6 247 415 * Общите суми не съответстват напълно на сумите, посочени в отделните редове, поради преминаването от датски крони към евро и закръглянето 28. Дания потвърждава, че описаните по-горе мерки се допълват с дейности, финансирани от структурните фондове. Дата(и), на която/които е започнало или предстои да започне предоставянето на персонализираните услуги на засегнатите работници 29. Дания започна предоставянето на персонализираните услуги на засегнатите работници, включени в съгласувания пакет, предложен за съфинансиране от страна на ЕФПГ, на 1 август 2010 г. Следователно тази дата представлява началото на периода, в който разходите за евентуално подпомагане, което може да бъде отпуснато по ЕФПГ, се считат за приемливи. Процедури, спазвани при консултации със социалните партньори 30. Регионът Южна Дания и общините Vejen, Kolding и Haderslev съвместно подготвиха заявлението, като участие взеха и различни социални партньори, включително промишлени сдружения, професионални съюзи и институции в областта на образованието и обучението. Бяха проведени съвместни заседания с цел обсъждане на подробната стратегия на плана за преход. 31. Датските органи потвърдиха, че са спазени изискванията, установени в националното и в общностното законодателство относно колективните съкращения. Информация за дейностите, които са задължителни по силата на националното право или съгласно колективни споразумения 32. Що се отнася до критериите, предвидени в член 6 от Регламент (ЕО) № 1927/2006, в своето заявление датските органи: · потвърдиха, че финансовото участие от страна на ЕФПГ не замества мерките, които са отговорност на дружествата по силата на националното право или колективните споразумения; · доказаха, че дейностите осигуряват подкрепа за отделните работници и не се използват за преструктуриране на дружества или отрасли; · потвърдиха, че правомерните дейности, посочени по-горе, не получават помощ по други финансови инструменти на Общността. Системи за управление и контрол 33. Дания съобщи на Комисията, че финансовото участие ще бъде управлявано и контролирано от същите структури, които изпълняват тези функции по отношение на средствата от Европейския социален фонд (ЕСФ), за който датският орган по въпросите на предприятията и строителството (EBST) също е управляващ орган. Функциите на сертифициращ орган ще бъдат поети от друго звено на същия орган. Ролята на одитен орган ще изпълнява EU Controllerfunction към датския орган по въпросите на предприятията и строителството. Финансиране 34. Въз основа на заявлението, подадено от Дания, предложеното участие от страна на ЕФПГ към съгласувания пакет от персонализирани услуги, е на стойност 6 247 415 EUR, което представлява 65 % от общия размер на разходите. Сумата, предложена от Комисията за отпускане по фонда, е основана на предоставената от Дания информация. 35. Като отчита максималния възможен размер на финансовото участие от страна на ЕФПГ съгласно член 10, параграф 1 от Регламент (ЕО) № 1927/2006, както и съществуващия марж за преразпределяне на бюджетните кредити, Комисията предлага да се мобилизират средства от ЕФПГ за цялата горепосочена сума, които да се предоставят по функция 1а от финансовата рамка. 36. Предлаганият размер на финансовото участие ще позволи над 25 % от максималната годишна сума, предвидена за ЕФПГ, да остане на разположение за разпределение през последните четири месеца на годината съгласно изискването в член 12, параграф 6 от Регламент (ЕО) № 1927/2006. 37. С представянето на настоящото предложение за мобилизиране на средства от ЕФПГ Комисията започва опростената тристранна процедура съгласно изискванията по точка 28 от Междуинституционалното споразумение от 17 май 2006 г., за да се осигури съгласието на двата клона на бюджетния орган относно необходимостта от използване на ЕФПГ и относно размера на необходимите средства. Комисията приканва клона на бюджетния орган, който пръв постигне съгласие на подходящо политическо равнище по проекта на предложение за мобилизирането, да информира другия клон и Комисията за своите намерения. В случай на несъгласие от страна на някой от двата клона на бюджетния орган ще бъде свикана официална тристранна среща. 38. Отделно от това Комисията представя искане за прехвърляне, за да бъдат вписани в бюджета за 2011 г. специални бюджетни кредити за поети задължения съгласно изискването по точка 28 от Междуинституционалното споразумение от 17 май 2006 г. Източник на бюджетните кредити за плащания 39. Тъй като в бюджета за 2011 г. фигурират бюджетни кредити за плащания в размер на 47 608 950 EUR по бюджетен ред 04.0501 „Европейски фонд за приспособяване към глобализацията (ЕФПГ)“, този бюджетен ред ще бъде използван за осигуряване на сумата в размер на 6 247 415 EUR, необходима за настоящото заявление. Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/022 DK/LM Glasfiber от Дания) ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПEЙСКИЯ СЪЮЗ, като взеха предвид Договора за функционирането на Европейския съюз, като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[4], и по-специално точка 28 от него, като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[5], и по-специално член 12, параграф 3 от него, като взеха предвид предложението на Европейската комисия[6], като имат предвид, че: (1) Европейският фонд за приспособяване към глобализацията (наричан по-нататък „ЕФПГ“) е създаден с цел да се оказва допълнителна помощ на работниците, съкратени в резултат на големи структурни промени в моделите на световната търговия вследствие на глобализацията, и да ги подпомага при реинтеграцията им на пазара на труда. (2) Обхватът на ЕФПГ беше разширен за подадените след 1 май 2009 г. заявления, за да се включи помощта за работниците, чието съкращаване е пряко следствие от глобалната финансова и икономическа криза. (3) Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишния таван от 500 милиона евро. (4) На 7 юли 2010 г. Дания подаде заявление за мобилизиране на средства от ЕФПГ във връзка със съкращения в предприятието LM Glasfiber и представи допълнителна информация до 3 февруари 2011 г. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 6 247 415 EUR. (5) Поради това следва да се мобилизират средства от ЕФПГ за предоставянето на финансово участие за подаденото от Дания заявление. ПРИЕХА НАСТОЯЩОТО РЕШЕНИЕ: Член 1 В рамките на общия бюджет на Европейския съюз за финансовата 2011 година се мобилизират средства от Европейския фонд за приспособяване към глобализацията (ЕФПГ) за осигуряването на 6 247 415 EUR евро под формата на бюджетни кредити за поети задължения и бюджетни кредити за плащания. Член 2 Настоящото решение се публикува в Официален вестник на Европейския съюз. Съставено в [Брюксел/Страсбург] на […] година. За Европейския парламент За Съвета Председател Председател [1] ОВ С 139, 14.6.2006 г., стр. 1. [2] ОВ L 406, 30.12.2006 г., стр. 1. [3] В съответствие с член 3, трета алинея от Регламент (ЕО) № 1927/2006. [4] ОВ С 139, 14.6.2006 г., стр. 1. [5] ОВ L 406, 30.12.2006 г., стр. 1. [6] OВ C […], […], стp. […].